
2024 m. lapkričio 7 d. 
Šiauliai


Parengto sprendimo projekto tikslas – pakeisti 2021 m. liepos 1 d. Šiaulių miesto savivaldybės tarybos sprendimo Nr. T-301 „Dėl strateginio planavimo organizavimo Šiaulių miesto savivaldybėje tvarkos aprašo patvirtinimo“ 1 punktu patvirtintą Strateginio planavimo organizavimo Šiaulių miesto savivaldybėje tvarkos aprašą (toliau-Aprašas). Aprašo keitimas parengtas atsižvelgiant į teisės aktų pakeitimus ir Šiaulių miesto 2025–2027 metų strateginį plėtros planą siekiant plėtoti į rezultatus orientuotą strateginio planavimo procesą. Parengto sprendimo projekto tikslas - patvirtinti pakeistą Aprašo 22 punktą ir 29.3. papunktį. 

Lietuvos Respublikos vietos savivaldos įstatymo 15 straipsnio 2 dalies 33 punktas nustato, kad išimtinė Savivaldybės tarybos kompetencija yra strateginio planavimo Savivaldybėje organizavimo tvarkos aprašo tvirtinimas, 27 straipsnio 2 dalies 10 punktas reglamentuoja, kad meras organizuoja Savivaldybės strateginio planavimo procesą, atsako už patvirtintų Savivaldybės planavimo dokumentų ir jų įgyvendinimo ataskaitų viešinimą.
Lietuvos Respublikos strateginio valdymo įstatymas nustato strateginio valdymo sistemos valdysenos teisinį reglamentavimą, Lietuvos Respublikos vyriausybės 2021 m. balandžio 28 d. nutarimu Nr. 292 patvirtintoje Strateginio valdymo metodikoje (toliau – Metodika) detalizuojama sprendimų dėl planavimo dokumentų rengimo priėmimo, aplinkos analizės, tų planavimo dokumentų rengimo, tvirtinimo, keitimo, įgyvendinimo, stebėsenos, vertinimo ir atsiskaitymo už pasiektus rezultatus procesų organizavimo tvarka, nustatomi tų planavimo dokumentų struktūros ir turinio reikalavimai, reglamentuojamos strateginio valdymo sistemos dalyvių, dalyvaujančių sprendimų dėl tų planavimo dokumentų rengimo priėmimo, aplinkos analizės, tų planavimo dokumentų rengimo, tvirtinimo, keitimo, įgyvendinimo, stebėsenos, vertinimo ir atsiskaitymo už pasiektus rezultatus procesų valdymo veikloje, funkcijos, teisės ir pareigos.
Šiaulių miesto savivaldybės tarybos sprendimo Nr. T-301 „Dėl strateginio planavimo organizavimo Šiaulių miesto savivaldybėje tvarkos aprašo patvirtinimo“ 1 punktu patvirtintas Aprašas reglamentuoja Šiaulių miesto savivaldybės strateginio planavimo dokumentų rengimą, svarstymą, vykdymo stebėseną ir keitimą.

Apraše keičiama:
. keičiamas 22 punktas reglamentuojantis Šiaulių miesto strateginio plėtros plano (toliau – ŠSPP) įgyvendinimo ataskaitų rengimo nuostatas, vietoje žodžių „ŠSPP įgyvendinimo ataskaitos struktūra nustatyta Savivaldybės tarybos sprendimu patvirtintame ŠSPP įgyvendinimo priežiūros tvarkos apraše.” įrašomi žodžiai „ŠSPP įgyvendinimo, koregavimo ir įgyvendinimo stebėsenos nuostatos nustatytos Savivaldybės tarybos sprendimu patvirtintame ŠSPP.“. Nustatoma, kad šis punktas įsigalioja 2026 m. sausio 1 d.
. Keičiamas 29.3. papunktis, braukiami žodžiai „...plėtros tikslų ir..“. Vadovaujantis Metodika rengiant Savivaldybės strateginius veiklos planus (toliau – SVP), asignavimai yra skiriami Savivaldybės SVP uždavinių įgyvendinimo priemonėms ir (ar) projektams įgyvendinti.

Priėmus sprendimą, galimos teigiamos pasekmės, nes strateginio planavimo organizavimo procesas Šiaulių miesto savivaldybėje atitiks Strateginio valdymo metodikoje nustatytus reikalavimus. Neigiamų pasekmių nenumatoma.

Nekeičiami.

Nėra.

Lėšos nereikalingos. 

Antikorupcinis vertinimas sprendimo projektui neatliekamas.

Šiaulių miesto savivaldybės Strateginio planavimo ir finansų skyrius. Tiesioginis rengėjas: Strateginio planavimo ir finansų skyriaus vyr. specialistė R. Macienė, tel. 383 436.

